b'\n_START_ARTICLE_\nAbbey Wood\n_START_SECTION_\nHistorie\n_START_PARAGRAPH_\nNavnet er avledet fra Lesnes Abbey og Bostall Woods, som begge ligger rett ved i \xc3\xb8st. Navnet er avledet fra den gamle skogen som omga levningene av klosteret Lesnes Abbey, grunnlagt i 1178. Klosteret sted l\xc3\xa5 n\xc3\xa6r en myr som var jevnlig utsatt oversv\xc3\xb8mmelser n\xc3\xa5r elven Themsen gikk over sine bredder. Munkene m\xc3\xa5tte administrere et dike mot elven for \xc3\xa5 forhindre oversv\xc3\xb8mmelser, noe som f\xc3\xb8rte til utviklingen av en liten bosetning. Det var rundt hundre mennesker da jernbanen North Kent Railway kom og en liten jernbanestasjon ble \xc3\xa5pnet. Stedet forble en landbruksomr\xc3\xa5de ut 1800-tallet._NEWLINE_Stedet ble utviklet f\xc3\xb8rst p\xc3\xa5 begynnelsen av 1900-tallet, og var da kjent som \xc2\xabThe Village\xc2\xbb (\xc2\xabLandsbyen\xc2\xbb). Omr\xc3\xa5det som regnes med ligger rett s\xc3\xb8r for Abbey Wood stasjon. Mellom 1900 og 1930 ble boligomr\xc3\xa5det Bostall Estate utviklet av Royal Arsenal Co-operative Society, som kj\xc3\xb8pte opp to g\xc3\xa5rder som l\xc3\xa5 der. Mellom 1955 og 1959 kom s\xc3\xa5 Abbey Estate, som ble utviklet av Londons grevskapsforvaltning. Til slutt kom det tredje boligomr\xc3\xa5det i Abbey Wood, Thamesmead, som ble utviklet fra begynnelsen av 1970-\xc3\xa5rene av Stor-Londons myndigheter._NEWLINE_Kunstneren William Morris bodde i det n\xc3\xa6rliggende Red House i Bexleyheath, et hus som ble bygget for ham av arkitekten Philip Webb. Morris spaserte jevnlig til jernbanestasjonen, og det er en bl\xc3\xa5 plakett rett utenfor Knee Hill som minnes denne tilknytningen.'